**Műszaki tartalom beszerzési igényhez**

**„Miskolc, Avas DN400-as gerinc távhővezeték csere teljeskörű kivitelezése”**

**Igény sorszáma: IG-46741**

**Igény megnevezése:** Miskolc, Fényi Gyula tér környezetében DN400 méretű távhő gerincvezeték csere, építés teljeskörű kivitelezése

**Feladat leírása / műszaki tartalom:** Melléklet ajánlatkérési kiírás, feladat részletezés és helyszíni bejárás szerint.

**A feladat elvégzésének időbeli hatálya:**

* A munkákat szerződéskötést követően azonnal meg kell kezdeni
* 2021.06.22-ig (az élőre kötésig) elő kell készíteni
* A meglévő, vasbeton csatornában lévő DN400-as méretű acél távfűtési vezetékek kibontása 2021.06.22-én 8.00 órakor kezdhető
* A vezetékek élőre kötéseit (a Klapka utcai úttest alatti átvezetést is) fix időpontban, a MIHŐ Kft. nyári nagyleállás ideje alatt: 2021.06.22. 8.00 óra – 2021.06.24. 23.59 óra között kell elvégezni.
* Teljes körű helyreállításnak és végteljesítésnek határideje: 2020.07.30.
* Fizetési határidő: 30 nap.

**Ajánlattevők részére előírt további előírások:**

Gazdasági alkalmasság:

* Utolsó két lezárt év gazdasági mérleg eredménye pozitív vagy 0,

Műszaki alkalmasság:

Saját tulajdonban, vagy üzemeltetésben lévő eszközök szükséges megléte a feladatellátáshoz:

* legalább 1 db forgó kotró gép (igazolás módja forgalmi engedély)
* legalább 1 db billenőplatós tgk. (igazolás módja forgalmi engedély)
* legalább 1 db daru (igazolás módja forgalmi engedély)
* legalább min. 12 kW együttes, (maximum 3 egységből álló) mobil áramfejlesztő kapacitással (igazolás módja pl. tárgyi eszköz leltár)

Humánerőforrás kapacitás minimum elvárás:

* Saját alkalmazásban álló 1 fő szakemberrel, aki a projekt irányításáért felelős, aki rendelkezik, felsőfokú szakirányú végzettséggel, legalább 5 év távhővezeték kivitelezésében szerzett szakmai gyakorlattal, és megfelel a felelős műszaki vezetői pozíció betöltésére előírt 266/2013. (VII. 11.) Korm. rendelet 1. melléklet IV. fejezet 3. „A sajátos építményfajták felelős műszaki vezetői szakterületek” 19. (MV-TH) vagy korábbi szabályozás szerint azzal egyenértékű kategóriára vonatkozó kamarai nyilvántartásba vételhez szükséges jogszabályi feltételeknek *(igazolás módja munkaköri leírás vagy munkaszerződés*).
* legalább 3 fő olyan hegesztő szakemberrel, akik 3-10,7 mm falvastagságú acélcső hegesztésére feljogosító és érvényes 111 és 141/111 jelű „Tanúsítvány hegesztői Minősítésről” hegesztői minősítési bizonyítvánnyal és minimum 3 éves hegesztési szakmai gyakorlattal rendelkeznek
* legalább 3 fő csőszerelő szakmunkás bizonyítvánnyal rendelkező szakmunkással; akik egyenként legalább minimum 3 éves szakmai gyakorlattal rendelkeznek

Referenciák:

Ajánlattevő/ Vállalkozó mutassa be az elmúlt 7 év referenciáit.

Ajánlattevő/ Vállalkozó nyújtson be nyilatkozatot arra vonatkozóan, hogy a korábbi munkavégzést követően nem merült fel garanciális probléma.

Alkalmatlan az ajánlattevő, ha nem rendelkezik az elmúlt 7 évben (2014.01.01. óta) legalább 1 db megvalósult, acél haszoncsöves, előszigetelt távhővezeték építésére/felújítására vonatkozó (fő vagy alvállalkozóként), sikeres műszaki átadás-átvétellel zárult referenciával. A bemutatott referencia munkával kapcsolatos elvárás, hogy annak keretén beleül megvalósult kivitelezési munka minimum DN300 méretű vagy nagyobb, egyenként minimum 100 nyvfm, acél haszoncsöves, előszigetelt távhővezeték építését, és/vagy felújítását tartalmazza.

Alvállalkozói referencia esetén a referencia nyilatkozatnak tartalmaznia kell az alvállalkozóként végzett munkanemet (pl, mélyépítés, távhővezeték gépészeti szerelés, vb. szerelés, stb.) és teljesítési részarányt is. Referenciaként csak a saját teljesítés vehető figyelembe.

Az ajánlatban megadott referencia munkák esetében meg kell jelölni a munka helyszínét, időpontját, a referenciát igazolni tudó cég képviselőjét és elérhetőségét (mobilt telefon és e-mail).

**Megrendelői követelmények/elvárások:**

* Az Ajánlattevőnek/Vállalkozónak, az ajánlatkérés tárgyát képező munkaterületre a szerződés kötést követő 2 munkanapon belül kell felvonulnia és a munkát Megrendelő utasításai alapján és az ajánlatkérési kiírásban/megrendelésben rögzítettek szerint elvégezni.
* A munka során építési napló helyszíni vezetése szükséges
* A vállalkozói díj átalányárban került meghatározásra. Vállalkozó a Megrendelő által igazolt teljesítések, a sikeres műszaki átadás-átvételeket követően nyújthat be végszámlát.
* Az elvégzett munkára 24 hónap garancia vállalása elvárt.
* Késedelmesen teljesít esetén a kötbér mértéke napi 0,5 %. A Vállalkozó mindaddig köteles a késedelmi kötbér megfizetésére, ameddig késedelme fennáll. Lehetetlenülés (meghiúsulás) esetén a kötbér mértéke: 15 %. Mind a késedelmi kötbér mind a lehetetlenülési kötbér mértékének alapja a vállalkozási szerződésben szereplő teljes nettó vállalkozói díj összege.
* **Vállalkozó kötbérfelelősséggel tartozik akkor is, ha az élőre kötést határidőre nem teljesíti, illetve, ha a teljesítés lehetetlenné vált (meghiúsulás). Késedelmes élőre kötés esetén a kötbér mértéke megkezdett óránként nettó 100.000.-Ft. A Vállalkozó mindaddig köteles a késedelmi kötbér megfizetésére, ameddig késedelme fennáll.**

Miskolc, 2021. 04.28